نیک جۆناس
نیک جۆناس (لەدایکبووی ٦ی ئەیلوولی ١٩٩٢) گۆرانیبێژ، گۆرانینووس و ئەکتەرێکی ئەمریکییە. وەک ئەکتەر لە تەمەنی حەوت ساڵی لەسەر شانۆ دەستی بەکارەکانی کرد، ھەروەھا یەکەم تاک گۆرانی خۆی لە ساڵی ٢٠٠٢ بڵاوکردەوە، کە ٦٧ ھەزار دانەی لێفرۆشرا، دواتر بووە جێگای گرنگی کۆلۆمبیا ڕیکۆرد، کاتێک لەگەڵ دوو برای گەورەتر لەخۆی جۆی و کێڤن، گرووپی میوزیکی جۆناس برازەرسیان دامەزراند. لە ساڵی ٢٠٠٦، گرووپەکە یەکەم ئەلبوومی ستۆدیۆیان بەناو ئتز ئەباوت تایم لەڕیگای کۆلومبیا لەیبل بڵاوکردەوە. دواتر لەگەڵ کۆمپانیایەکی نوێ دەستیان بەکارکرد، لەڕێگای ھۆلیوود ڕیکۆردسەوە توانیان یەکەم ئەلبوومی خۆیان بەناوی جۆناس برازەرس بڵاوکردەوە لە ساڵی ٢٠٠٧، کە بووە ھۆکاری سەرکەوتنیان. لەوکاتەدا باندەکە لە کەناڵی دیزی زۆر دەردەکەوتن، ھەروەھا لە کۆمەڵێکی فیلمی میوزیکی تەلەڤیزیۆنی وەک کەمپ ڕۆک (٢٠٠٨) و بەشی دووەمیشی کەمپ ڕۆک ٢: زە فاینال جام (٢٠١٠) دەرکەوتن لەگەڵ دوو زنجیرەی تایبەت بەخۆیان، جۆناس برازەرس: لیڤینگ زە دریم (٢٠٠٨–٢٠١٠) و جۆناس (٢٠٠٩–٢٠١٠).

لە ساڵی ٢٠١٧، جۆناس بەشداریکرد لە فیلمی کۆمێدی جومانجی:وێلکەم تو زە جەنگڵ کە بووە پێنجەمین پڕداھاتترین فیلمی ساڵ. جۆناس لە ساڵی ٢٠١٨، ھاوسەرگیری لەگەڵ ئەکتەری ھیندی پریانکا چۆپرا کرد.

ژیان و پیشە 
جۆناس لە داڵاس، تەکساس لەدایکبووە، کوڕی سێیەمی دێنیس (نی میلەر) و پۆل کیڤن جۆناسە. باوکی جۆناس گۆرانینووس و مۆسیقاژەنە و وەزیری پێشووی کەنیسەی کۆبونەوەکانی خودایە، لەکاتێکدا دایکی پێشتر مامۆستای زمانی ئاماژە و گۆرانیبێژ بووەنیک برایەکی بچووکی ھەیە، فڕانکی، و دوو برای گەورەتر، جۆ و کیڤن. جۆناس لە شاری ویکۆف لە ویلایەتی نیوجێرسی گەورە بووە و لەماڵەوە لەلایەن دایکییەوە خوێندوویەتی. پیشەی جۆناس کاتێک دەستیپێکرد کاتێک تەمەنی شەش ساڵ بوو لە سەرتاشخانە بوو دایکی خەریکی بڕینی قژی بوو و ئاماژەی پێکرا بۆ بەڕێوبەری نمایشی بازرگانی پیشەیی. لە تەمەنی حەوت ساڵیدا لە برۆدۆی دەستی بە نمایش کرد، لە نێوان ڕۆڵەکانی تردا کەسایەتییەکانی وەک تینی تیم، چیپ پۆتس، جیک لیتل و گاڤرۆچی وێنا کرد.

سەرچاوەکان 

ئەکتەرەکانی پیاوی ئەمریکیی سەدەی ٢١ەم
ئەکتەرەکانی تەلەڤیزیۆنی پیاوی ئەمریکی
ئەکتەرەکانی شانۆی پیاوی ئەمریکی
ئەکتەرەکانی فیلمی پیاوی ئەمریکی
خێزانی جۆناس
زیندووان
لەدایکبووانی ١٩٩٢
گۆرانیبێژە ئەمریکییەکانی سەدەی ٢١ەم
ئەمریکییەکانی بە ڕەگەز ئینگلیز
ئەمریکییەکانی بە ڕەگەز ئاڵمانی
ئەمریکییەکانی بە ڕەگەز ئیری
ئەمریکییەکانی بە ڕەگەز سکۆتلاندی
ئەکتەرانی دەنگی پیاوی ئەمریکی
مناڵە کوڕە ئەکتەرە ئەمریکییەکان
گۆرانیبێژ و ئاوازدانەرە کوڕە ئەمریکییەکان
ھونەرمەندانی کۆڵۆمبیا ڕیکۆردز
ئەکتەرەکانی فیلمە پیاوە ئەمریکییەکان
ئەکتەرانی دەنگیی پیاوە ئەمریکییەکان